**Ministru kabineta noteikumu projekta** **„Grozījumi Ministru kabineta 2015.gada 10.marta noteikumos Nr.126 „Tiešo maksājumu piešķiršanas kārtība lauksaimniekiem”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Lauksaimniecības un lauku attīstības likuma 5.panta ceturtā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban valsts un Eiropas Savienības maksājumu piešķiršanas kārtību nosaka Ministru kabineta 2015.gada 10.marta noteikumi Nr.126 „Tiešo maksājumu piešķiršanas kārtība lauksaimniekiem” (turpmāk – Ministru kabineta noteikumi Nr.126). Ministru kabineta noteikumos nepieciešami grozījumi, lai:1) 4.6.apakspunktā terminoloģija būtu atbilstoša Eiropas Parlamenta un Padomes 2013.gada 17.decembra Regulas (ES) Nr.1306/2013 par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr.352/78, (EK) Nr.165/94, (EK) Nr.2799/98, (EK) Nr.814/2000, (EK) Nr.1290/2005 un (EK) Nr.485/2008 atcelšanu (turpmāk – Regula Nr.1360/2013) 2.panta 2.punktam;2) ņemtu vērā, ka 2015.gadā tiek pagarināts vienotā iesnieguma iesniegšanas termiņš līdz 22.maijam, attiecīgi ir nepieciešams pagarināt arī iesnieguma iesniegšanas terminu mazo lauksaimnieku atbalsta shēmas dalībniekiem;3) izvairītos no nosacījuma interpretācijām un pārpratumiem precizēts, ka līdz 15.augustam nopļautā zāle ir novākta neatkarīgi no pļaušanas reižu skaita, kas nozīmē, ka nopļautā zālē ir jānovāc līdz 15.augustam, taču, veicot pļaušanu pēc 15.augusta nopļauto zāli var atstāt uz lauka.4) ņemtu vērā, ka lauksaimniekiem būs pienākums deklarēt visu lauksaimniecības zemi un maksājums par klimatam un videi labvēlīgu lauksaimniecības praksi paredz prasību deklarēt ekoloģiski nozīmīgas platības, nepieciešams pagarināt termiņu iesniegumam lauku bloku precizēšanas, lai lauku bloku kartēs paspēt iekļaut informāciju augstākminēto informāciju un precizējumus.5) lai saskaņotu Ministru kabineta noteikumu Nr.126 126.un 127.punkta nosacījumus, nepieciešams precizēt 126.punktu, ar kuru tiek noteikts, ka par zemnieku saimniecības vai kapitālsabiedrības dibināšanas gadu tiek uzskatīts gads, kurā fiziskas personas kontrolē esoša zemnieku saimniecība vai kapitālsabiedrība veic vienu no apakšpunktā minētajām darbībām.6) brīvprātīgā atbalsta shēmām par dzīvniekiem noteiktu konkrētu turēšanas periodu, tādā veidā nodrošinot, ka dzīvnieku identificēšanas un reģistrēšanas prasības, kas var ietekmēt atbalsta apjomu tiek skatītas noteiktā laika periodā.7) paredzētu, ka īpašais atbalsts par pienu 2013/2014.kvotas gadam tiks izmaksāts par izlīdzināto piena daudzumu atbilstoši tauku saturam. Grozījums nepieciešams, jo Latvija ar Eiropas Komisiju (turpmāk – EK) saskaņoja nosacījumu, ka īpašais atbalsts par pienu tiek izmaksāts atbilstoši individuālajai kvotai, un Ministru kabineta 2013.gada 12.marta noteikumos Nr.139 „Kārtība, kādā tiek piešķirts valsts un Eiropas Savienības atbalsts lauksaimniecībai tiešā atbalsta shēmu ietvaros” tika paredzēts, ka atbalstu piešķir par realizēto pienu, t.i., faktiski realizēto piena tonnu daudzumu. Š.g. februārī Latvija saņēma EK audita atzinumu, kurā norādīts, ka atbalsts jāmaksā par piena daudzumu, kas realizēts atbilstoši individuālajai piena kvotai, un tas nozīmē, ka atbalsts ir jāmaksā par izlīdzināto piena daudzumu pēc to tauku satura. Lai ņemtu vērā EK audita atzinumu nepieciešams, veikt grozījumus.8) aktualizētu atsauces uz ES un Latvijas normatīvajiem aktiem, kas noteiktas Ministru kabineta noteikumu Nr.126 5.pielikumā. |
| 3. | Projekta izstrādē iesaistītās institūcijas | Zemkopības ministrija konsultējās ar Lauku atbalsta dienestu (turpmāk – LAD) un Lauksaimniecības datu centru (turpmāk – LDC). |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Līdz ar grozījumiem Ministru kabineta noteikumos Nr.126 atbalsta apmērs palielināsies 3508 saimniecībām par kopējo summu 503 tūkstoši euro, bet 53 saimniecībām atbalsta apmērs samazināsies par kopējo summu 5,8 tūkstoši euro.Netiks pārkāpts tiesiskās paļāvības princips, jo, piesakoties atbalstam lauksaimnieks neuzņemas papildu saistības un izmaksājamā atbalsta apmērs nav bijis noteikts. Kā arī grozījums veikts, ievērojot ES regulējumu. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta pieņemšana tautsaimniecību ietekmēs pozitīvi, jo:1) 3508 saimniecībām tiks palielināts atbalsts;2) pagarināti iesnieguma iesniegšanas termiņi. |
| 3. | Administratīvo izmaksu monetārs novērtējums | Atbalsta izmaksa neradīs administratīvo slogu.Īpašo atbalstu par pienu LAD un LDC administrēs par esošā budžeta līdzekļiem. |
| 4. | Cita informācija | Nav. |

Anotācijas III, IV, un VI sadaļa –  projekts šo jomu neskar.

|  |
| --- |
|  **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts ir sagatavots, pamatojoties uz:- regulu Nr.1307/2013;- regulu Nr.1306/2013;- regulu Nr.639/2014;- Komisijas 2014.gada 11.marta Deleģēto regulu (ES) Nr.640/2014, ar ko papildina Eiropas Parlamenta un Padomes Regulu (ES) Nr.1306/2013 attiecībā uz integrēto administrācijas un kontroles sistēmu, maksājumu atteikšanas vai atsaukšanas nosacījumiem un administratīvajiem sodiem, kas piemērojami tiešo maksājumu, lauku attīstības atbalsta un savstarpējās atbilstības kontekstā (turpmāk – regula Nr.640/2014);- Komisijas 2014.gada 17.jūlija Īstenošanas regulu (ES) Nr.809/2014, ar ko paredz noteikumus par to, kā Eiropas Parlamenta un Padomes Regulu (ES) Nr.1306/2013 piemēro attiecībā uz integrēto administrācijas un kontroles sistēmu, lauku attīstības pasākumiem un savstarpējo atbilstību (turpmāk – regula Nr.809/2014). |
| 2. | Citas starptautiskās saistības | Nav |
| 3. | Cita informācija | Nav |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Komisijas 2009. gada 22. decembra Regulas (ES) Nr. 37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura (turpmāk – Regula Nr.37/2010)Eiropas Parlamenta un Padomes 2009. gada 6.maija Regulas (EK) Nr. 470/2009 ar ko nosaka Kopienas procedūras farmakoloģiski aktīvo vielu atlieku pieļaujamo daudzumu noteikšanai dzīvnieku izcelsmes pārtikas produktos, ar ko atceļ Padomes Regulu (EEK) Nr. 2377/90 un groza Eiropas Parlamenta un Padomes Direktīvu 2001/82/EK un Eiropas Parlamenta un Padomes Regulu (EK) Nr. 726/2004 (turpmāk – Regula Nr.470/2009)Eiropas Parlamenta un Padomes 2005. gada 23. februāra Regulas (EK) Nr. 396/2005 ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK (turpmāk – Regula Nr.396/2005)Eiropas Parlamenta un Padomes 2000. gada 17. jūlija Regulas (EK) Nr. 1760/2000, ar ko izveido liellopu identifikācijas un reģistrācijas sistēmu un paredz liellopu gaļas un liellopu gaļas produktu marķēšanu, kā arī atceļ Padomes Regulu (EK) Nr. 820/97 (turpmāk – Regula Nr.1760/2000) |
| A | B | C | D |
| Regula Nr.37/2010 II  | 5. pielikums | Ieviests pilnībā | Neparedz stingrākas prasības kā ES tiesību normas. |
| Regulas Nr.470/2009 14.pants | 5. pielikums | Ieviests pilnībā | Neparedz stingrākas prasības kā ES tiesību normas. |
| Regulas Nr.396/200518.pants | 5. pielikums | Ieviests pilnībā | Neparedz stingrākas prasības kā ES tiesību normas. |
| Regulas Nr.1760/20004a., 4b., 4c un 4d pants | 5. pielikums | Ieviests pilnībā | Neparedz stingrākas prasības kā ES tiesību normas. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Regulu Nr.37/2010 pielikumā, Nr.470/2009 14.pantā un Nr.396/2005 18.pantā saskaņā ar Regulas Nr.1360/2013 II pielikumu ir paredzētas savstarpējās atbilstības obligātās apsaimniekošanas prasības, kuras jāievēro atbalsta saņēmējām.Regulas Nr.37/2010 pielikumā ir iekļautas farmakoloģiski aktīvās vielas un to klasifikācija pēc to atlieku maksimāli pieļaujamā satura. Regulas Nr.470/2009 14.pantā paredzēts, ka Komisija klasificē farmakoloģiski aktīvās vielas, par kurām sniegts [aģentūras](http://www.l2d.lv/l.php?doc_id=194581) atzinums par [maksimāli](http://www.l2d.lv/l.php?doc_id=154963) pieļaujamo atlieku daudzumuRegulas Nr.396/2005 18.pantā tiek noteikts, [pesticīdu](http://www.l2d.lv/l.php?doc_id=189939) atliekas kurus nedrīkst pārsniegt, kad produktus laiž [tirgū](http://www.l2d.lv/l.php?doc_id=73799) kā [pārtiku](http://www.l2d.lv/l.php?doc_id=195926) vai barību vai kad šos produktus izbaro dzīvniekiemRegulas Nr.1760/2000 4a., 4b., 4c un 4d pantā tiek noteikts laikposms identifikācija līdzekļu pievietošanai, dzīvnieku identifikācija gadījumos, kad ieved no trešām valstīm un, kurus pārved no vienas dalībvalsts uz otru un identifikācijas līdzekļu noņemšana, pārveidošana un aizvietošana. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Nav |
| A | B | C |
| - | - | - |
|  |  |  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar |
| Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Zemkopības ministrija uzraudzīs Eiropas Savienības tiešo maksājumu administrēšanas gaitu. LAD administrēs un izmaksās maksājumus. LDC sniegs nepieciešamo informāciju LAD.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Zemkopības ministrs J.Dūklavs

23.04.2015. 15:34

1295

Dimanta

67027237, Elina.Dimanta@zm.gov.lv